74

- úr hættu á misskilningi þar sem 'investment funds' sem þýtt er á íslensku sem fjár - festingarsjóðir er yfirheiti í löggjöf Evrópusambandsins og finnst þegar í íslenskri löggjöf. Einnig þykir rétt að árétta að fjárfestingarsjóðir eru sérhæfðir sjóðir þó svo að sérstakar reglur og strangari gildi um þá en aðra sérhæfða sjóði, svo sem um fjárfest- ingarheimildir. Hugtakið fjárfestingarsjóðir er mjög almennt og lýsir ekki eðli þeirra sjóða sem um ræðir. Því er lagt til að notað verði hugtakið 'sérhæfður sjóður fyrir almenna fjárfesta' í stað 'fjárfestingarsjóður' fyrir þá sérhæfðu sjóði sem heimilt er að markaðssetja til almennra fjárfesta á Íslandi, sbr. X. kafla laga umrekstraraðila sérhæfðra sjóða.
- Lagðar eru til breytingar á ákvæði laganna um vörsluaðila sérhæfðra sjóða. Annars vegar eru þar breytingar á kröfum til þeirra verðbréfafyrirtækja sem geta sinnt starfi vörsluaðila og er það gert til að gæta samræmis við AIFMD. Hins vegar er lagt til að sömu kröfur verði gerðar til þeirra verðbréfafyrirtækja sem hyggjast hafa í vörslu sérhæfða sjóði fyrir almenna fjárfesta (áður fjárfestingarsjóðir) skv. X. kafla laganna og gerðar eru til verð- bréfafyrirtækja sem óska eftir að hafa verðbréfasjóði í vörslu. Breytingin felst fyrst og fremst í því að verðbréfafyrirtækin þurfa að óska eftir heimild Fjármálaeftirlitsins til vörslu slíkra sjóða. Rétt þykir að gera sömu kröfu og gerðar eru vegna vörslu verðbréfa- sjóða til að tryggja fjárfestavernd og eftirlit.
- Settar eru strangari kröfur til sjálfstæðis stjórnarmanna vörsluaðila sérhæfðra sjóða fyrir almenna fjárfesta og rekstraraðila sérhæfðra sjóða sem reka slíka sjóði, sjá umfjöllun í kafla um samráð.
- Lagt er til að við tilkynningarskyldu skráðra rekstraraðila sérhæfðra sjóða bætist sú skylda að tilkynna Fjármálaeftirlitinu um nýja sjóði í rekstri rekstraraðila til að auðvelda eftirlit Fjármálaeftirlitsins með sérhæfðum sjóðum skráðra rekstraraðila. Sjá einnig um- fjöllun í kafla um samráð.
- Lögð eru til ný ákvæði um tilkynningar starfsmanna um brot í starfsemi og vernd þeirra starfsmanna til samræmis við það sem gildir annars staðar á fjármálamarkaði.
- Lögð eru til ný ákvæði um upplýsinga- og tilkynningarskyldu endurskoðenda til sam- ræmis það sem gildir um fjármálafyrirtæki og rekstrarfélög verðbréfasjóða.
- Þá eru lagðar til breytingar vegna breytinga á lögum um verðbréfasjóði til að gæta sam- ræmis og til að laga smávægilegar villur.
- 5. Samræmi við stjórnarskrá og alþjóðlegar skuldbindingar.

Frumvarpið varðar skuldbindingar Íslands samkvæmt EES-samningnum og felur í sér upp- töku á efnisákvæðum UCITS regluverksins í íslenskan rétt. UCITS V og Omnibus I fela í sér nánari útfærslu á ákvæðum reglugerða um evrópskt fjármálaeftirlit. Í því felst framsal valdheimilda til handa Eftirlitsstofnun EFTA, sem mun í þröngum undantekningartilvikum og að uppfylltum ströngum skilyrðum hafa heimild til að taka ákvörðun er takmarkar starfsemi rekstrarfélaga á íslensku yfirráðasvæði. Ekki er talið að framseldar valdheimildir séu umfram það sem áður hefur verið talið heimilt vegna EES-samn- ingsins. Fyrirhugaðar breytingar þykja því ekki kalla á sérstaka skoðun á samræmi við stjórnarskrá eða alþjóðlegar skuldbindingar. Um framsal valdheimilda á fjármálamarkaði var nánar fjallað í þingsályktunartillögu um upptöku hins evrópska eftirlitskerfis á fjármálamark- aði sem lögð var fyrir Alþingi og samþykkt á 145. löggjafarþingi 2015 - 2016 (þskj. 1109, 681. mál). Var tillagan samþykkt með þingsályktun nr. 64/145 hinn 23. september 2016.